

**REPUBLIKA HRVATSKA**

**SPLITSKO-DALMATINSKA ŽUPANIJA**

**G R A D S O L I N**

**Upravni odjel za komunalne djelatnosti i**

**upravljanje prostorom**

**KLASA: 350-02/21-04/1**

**URBROJ: 2180/1-04-02/01-24-18**

**Solin, 3. travnja 2024.**

|  |
| --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** |
| **Naslov dokumenta** | Nacrt prijedloga izmjene i dopune Prometnog elaborata regulacije prometa na području grada Solina, TKP 16/12-I9 (izmjena i dopuna Prometnog elaborata TKP16/12) |
| **Stvaratelj dokumenta, tijelo koje provodi savjetovanje** | Upravni odjel za komunalne djelatnosti i upravljanje prostorom |
| **Svrha dokumenta** | Izvješće o provedenom savjetovanju sa zainteresiranom javnošću o Nacrtu prijedloga izmjene i dopune Prometnog elaborata regulacije prometa na području grada Solina, TKP 16/12-I9 (izmjena i dopuna Prometnog elaborata TKP16/12) |
| **Datum dokumenta** | 3. travnja 2024. |
| **Verzija dokumenta** | Prva  |
| **Vrsta dokumenta** | Izvješće  |
| **Jedinstvena oznaka iz Plana donošenja zakona, drugih propisa i akata objavljenog na internetskim stranicama Vlade** | - |
| **Koji su predstavnici zainteresirane javnosti bili uključeni u postupak izrade odnosno u rad stručne radne skupine za izradu nacrta?** | U Upravnom odjelu za komunalne djelatnosti i upravljanje prostorom imenovano je Povjerenstvo za razmatranje primjedbi na Prometni elaborat regulacije prometa na području grada Solina, TKP 16/12-I9. Članovi su:Dijana Petković, Grad Solin, predsjednica Rade Gusić, projektant, Platea d.o.o. Split, član, Zdravko Latinčić, Grad Solin, članJosip Matijašević, Grad Solin, član |
| **Je li nacrt bio objavljen na internetskim stranicama ili na drugi odgovarajući način?**  | da | www.solin.hr |
| ne | Druge internetske stranice |
|  **Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje? Ako nije, zašto?** | Internetsko savjetovanje sa zainteresiranom javnošću trajalo je u razdoblju od 06.02.2024. – 06.03.2024. |
| **Koji su predstavnici zainteresirane javnosti dostavili svoja očitovanja?** | Josip Lolić, zastupa interes stanovnika dijela Tuđmanove ulice, istupa osobno s dva ispunjena obrasca,Anonimni stanovnik grada Solina, vlastita inicijativa za predio MO Centar,Anonimni stanovnik, vlastita inicijativa, Zvonimirova ulica,Mario Japirko, vlastita inicijativa za ul. Petra Krešimira IV,Komunalno društvo Grada Solina, zastupa interes Grada, označavanje novih parkinga u Prometnom elaboratu,Mijo Božić, kao predsjednik MO Sv. Kajo zastupa interes građana, ulica Bunje,Marko Marin, vlastita inicijativa, parking kod Glorijeta. |
| **ANALIZA DOSTAVLJENIH PRIMJEDBI****Primjedbe koje su prihvaćene i****primjedbe koje nisu prihvaćene i obrazloženje razloga neprihvaćanja.** | U posebnom obrascu u prilogu |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove |

**PREGLED ZAPRIMLJENIH PRIMJEDBI I PRIJEDLOGA**

1. **Josip Lolić - Prijedlog je djelomično prihvaćen.**

*Prijedlog postavljanja uzdignutog pješačkog prijelaza i bojanje u crveno. Prijedlog za postavljanje znaka zabranjenog parkiranja na nogostupu i mehaničkih prepreka protiv parkiranja na nogostupu.*

Postojeći pješački prijelaz nakon ulaza u parkiralište, prema mišljenju projektanta, ne treba uzdizati zbog male udaljenosti semafora, postojanje obostranog nogostupa, ograničenja brzine (30km/h) te velike količine prometa na ulici. Prema Pravilniku o prometnim znakovima, signalizaciji i opremi na cestama (NN92/19), mjere za smirivanje prometa se postavljaju  pored javnih objekata, škola, vrtića i slično, na dijelovima ulica gdje nema nogostupa, na ulicama na kojima je pješacima neophodno korištenje kolnika i slično. Kao dodatna mjera predlaže se dodatno postavljanje znakova obilježavanja pješačkog prijelaza te iscrtavanje prijelaza na crvenoj podlozi.

Parkiranje na nogostupu je zabranjeno i ti se postupci trebaju kažnjavati od strane prometnih redara i policije.

Ograde i prepreke takvog tipa ne ucrtaju se u Prometni elaborat. To se rješava u sklopu održavanja, u dogovoru sa stručnim službama Grada.

1. **Anonimna stranka - Prijedlog je djelomično prihvaćen.**

*Prijedlog stranke je uzdignuti pješački prijelaz u ulici Grada Vukovara (ispod Lidla) i u ulici Hrvatskih branitelja (ispred vrtića Jadro), kružni tok na križanju ulice Grada Vukovara i Hektorovićeve ulice te zabrana parkiranja i iscrtavanje parking mjesta u ulici Smiljanovac.*

U ulici Grada Vukovara, ispod Lidla, obični pješački prijelaz postavit ćemo kao uzdignuti i obojati ga crveno kako bi bio vidljiviji.

Kružni tok na križanju ulica Grada Vukovara i Hektorovićeve ne može biti predmet Prometnog elaborata. Njime su obuhvaćene samo postojeće prometne površine.

Kod vrtića Jadro nedavno su postavljeni uspornici i nećemo ih skidati.

U ulici Smiljanovac nije moguće iscrtavanje parkirališnih mjesta jer nama dovoljne širine kolnika, prema Pravilniku o prometnim znakovima, signalizaciji i opremi na cestama (NN92/19), da bi se osiguralo parkiranje i nesmetani prolazak vozila.

1. **Anonimna stranka - Prijedlog prihvaćen.**

*Prijedlog da se postavi pješački prijelaz kod ulaza u Gradinu u Zvonimirovoj ulici.*

Samo s jedne strane ulice postoji nogostup pa se pješački prijelaz može staviti točno na mjestu i u širini ulaza na Gradinu. Utoliko ima smisla, kod ulaska i izlaska iz Gradine, pa ćemo ga tako postaviti.

1. **Mario Japirko - Prijedlog je prihvaćen.**

*Prijedlog postavljanja usporivača prometa u ulici Petra Krešimira IV, kod kućnog broja 58.*

S obzirom da je u blizini dječje igralište, a u ovom dijelu ulice nema nogostupa, postavit će se usporivači brzine.

1. **Komunalno društvo Grada Solina – Prijedlog djelomično prihvaćen**

*Prijedlog se odnosi na tri parkinga u gradu: uz hotel Salona i Tuskulum, na Glorijetu i parking kod Gradske uprave, da se uvrste u Izmjene i dopune Prometnog elaborata.*

Prijedlog za ucrtavanje već izgrađenog i obilježenog parkinga na Glorijetu se prihvaća, a parking kod hotela Salona ne, jer nije u potpunosti izgrađen.

Dopuna za parking kod Gradske uprave, oznaka zabrane parkiranja uz istočni nogostup H51, se prihvaća.

1. **Mijo Božić – predsjednik MO SV. Kajo - Prijedlog je prihvaćen.**

*Zamolba za postavljanjem usporivača prometa u ulici Bunje br. 1, 3, 4, 5, 6, 11…*

Prijedlog je prihvaćen.

1. **Marinko Marin - Prijedlog je prihvaćen.**

*Primjedba je da na mjestima gdje su parkirana taxi vozila nema vertikalne oznake – table.*

Znakovi će se ucrtati i postaviti.